open-index/open-wikipedia-markdown huggingface dataset:
Ubuntu Studio

**Ubuntu Studio** er en offisiell variant av Ubuntu, som retter seg mot generell multimediaproduksjon. Den første versjonen ble sluppet 11. mai 2007, og den nyeste, 20.04 LTS (Focal Fossa) 23. april 2020. Focal Fossa er en såkalt LTS-versjon (long time support eller langtids-støttet), som innebærer at den oppdateres fram til april 2023.

## Kjerne
Kjernen for Ubuntu Studio har fått lav-latens modifikasjoner for intensiv lyd-, video- eller grafikk-arbeid.

## Utgivelsessyklus
Ny versjon lanseres hvert halvår, med versjonsnummer og kodenavn som tilsvarer den versjonen av Ubuntu den aktuelle utgivelsen er basert på. Den kommende versjon 12.10, Quantal Quetsal, foreligger i betaversjon per september 2012. Spesielt interesserte kan studere denne nærmere og eventuelt teste den selv, men betaversjoner anbefales ikke til ordinær bruk, da de ikke er ferdige, og kan inneholde fatale feil.

## Installasjon
Ubuntu Studio ble tidligere installert gjennom et tekstgrensesnitt. Fra og med 12.04 Precise Pangolin blir Ubuntu studio distribuert i form av en ISO-fil som Live-dvd, på samme måte som Ubuntu. Dette innebærer bl.a. at systemet kan startes direkte fra platen og prøves før installasjon, som gjøres med et grafisk brukergrensesnitt. Distribusjonen er for stor til å passe på CD, og blir derfor vanligvis installert fra en DVD eller fra en Minnepenn.

## Medfølgende programmer
Nedenfor listes det opp et utvalg av programmer som følger med nåværende versjon eller tidligere versjoner av Ubuntu Studio. Listen er ikke uttømmende, det varierer fra versjon til versjon hvilke programmer produsenten sender med. For en fullstendig oversikt henvises til Ubuntu Studios webside. 
### Lydprogrammer
* Ardour - for opptak, redigering og miksing av lyd.
* Audacity - opptak og redigering av lyd.
* Hydrogen -  dgital trommemaskin.
* JACK - JACK Audio Connection Kit
* JAMin
* Lilypond
* Mixxx
* MusE
* qtractor
* Rosegarden
* TiMidity++
* Wired

### Video
* PiTiVi
* Kino
* OpenShot - et enkelt, lineært videoredigeringsprogram
* Kdenlive - ikke-lineær videoredigerer (ikke referert på nettstedet)
* Stopmotion

### Grafikk
* Agave
* Blender
* Enblend
* FontForge
* GIMP
* Inkscape
* Synfig

## Galleri

Image:Ubuntu Studio.png|Ubuntu Studio *Feisty Fawn* (7.04) skjermbilde av standardutseende uten noen åpne programmer.
Image:Ubuntu Studio screenshot running Ardour 2.png|Ardour 2 i Ubuntu Studio *Feisty Fawn* (7.04).
Image:Ubuntu Studio gdm.png|Standard GDM innloggingsskjerm i Ubuntu Studio *Feisty Fawn* (7.04).
Image:Ubuntu Studio Feisty Fawn Various Graphics Apps.png|Forskjellige grafikk-programmer.
Image:Ubuntu Studio Nautilus.png|Ubuntu Studio (7.04) som viser Nautilus.


## Se også
* Ubuntu
* Linux
* En elefants drøm(*The Elephants Dream*)

## Referanser


## Kilder
* https://help.ubuntu.com/community/UbuntuStudio/Applications

## Eksterne lenker
* Ubuntu Studio hjemmeside
* Ubuntu Studio Wiki @ Ubuntu.com
* Linux Musicians Community
* Ubuntu Norge
KVM

**KVM** kan referere til:

## Informatikk
* Kjernebasert virtuell maskin, en virtualiseringsløsning som gjør Linuxkjernen til en hypervisor
* KVM-svitsj, utstyr som gjør at man veksle mellom flere tilkoblede datamaskiner med én brukerkonsoll (tastatur, skjerm og mus, altså *keyboard*, *video*, *mouse*)

## Annet
* Kosovo Verification Mission, en OSSE-operasjon for å overvåke situasjonen i Kosovo (1998-1999)
* KV Mechelen, en belgisk fotballklubb
Marc de Maar

**Marc de Maar** (født 15. februar 1984 i Assen, Drenthe) er siden 2006 en profesjonell nederlandsk landeveissyklist. Han sykler for Team Roompot.

I 2003 syklet han for amatørlaget Löwik-Tegeltoko, i 2004 og 2005 syklet han for Rabobanks aspirantlag, mens han i 2006 gikk over til å sykle profesjonelt Rabobank.

De Maars far er fra Curaçao og han var statsborger i både Nederland og De nederlandske Antiller, men da Curaçao ble uavhengig 10. oktober 2010 valgte han Curaçao.

## Meritter

;2004
:Rund um den Henninger Turm (U23)
;2005
:To etappeseire, Olympia's Tour
;2010
:Sammenlagt og etappeseier, Mount Hood Classic
:To etappeseire, Tour de Beauce
:Etappeseier, Cascade Classic
;2011
:Landeveisrittet i Panamerikanske leker
;2012
:Etappeseier Tour of Britain
;2013
:Etappeseier, Tour de Beauce
;2014
:2.-plass sammenlagt og etappeseier, Tour of Norway

## Referanser


## Eksterne lenker
* 
*
Theo Eltink

**Theo Eltink** (født 27. november 1981 i Eindhoven, Noord-Brabant) er en tidligere profesjonell nederlandsk landeveissyklist. Han la opp etter 2009-sesongen, 28 år gammel.

Eltink vokste opp i landsbyen Westelbeers i Brabant, og var i sin ungdom en god skøyteløper. Han er en lett syklist (56 kilo), noe som gir han en stor fordel i klatreetapper. Som lærling vant han etapper i blant annet Tour de l'Avenir. Samme år som han debuterte som profesjonell landeveissyklist, startet han også i Giro d'Italia, og endte på en 29.-plass sammenlagt. Senere samme år kom han på en sammenlagt 26.-plass i Deutschland-Rundfahrt. I samme konkurranse hadde han vært hjelperytter for Pieter Weening.

## Viktigste resultater
;1999
* Woensdrecht, Nederland
* Lexmond, Nederland
* Mol Milligem, Belgia
* Dessel, Belgia
* Chaam, Nederland
* Veldhoven, Nederland

;2000
* Hapert, Nederland
* Giro della Regioni, Italia, 64.-plass
* Giro della d'Aosta, Italia, 31.-plass
* Vuelta Llerida, Spania, 6.-plass

;2001
* Ruban Granitier Breton, Frankrike, 13.-plass

;2005
* Giro d'Italia, 29.-plass
* Vuelta al Pais Vasco, Spania, 61.-plass

;2006
* Giro di Lombardia, Italia, 51.-plass
* GP Beghelli, Italia, 25.-plass
* Giro Dell'Emilia, Italia, 19.-plass
* Vuelta a España, Spania, 24.-plass
* Classica San Sebastian, Spania, 14.-plass
* Ronde van Burgos, Spania, 16.-plass
* Veenendaal - Veenendaal, Nederland, 50.-plass
* Giro d'Italia, Italia, 53.-plass
* Henninger Turm, Tyskland, 33.-plass
* Niedersachsen rundt, Tyskland, 16.-plass

;2007
* Tour de Suisse, Sveits, 36.-plass
* Volta Ciclista a Catalunya, Spania, 54.-plass
* Tour de Romandie, Sveits, 65.-plass
* Vuelta Ciclista al Pais Vasco, Spania, 58.-plass
* Tour of California, USA, 29.-plass

## Lag

## Referanser


## Eksterne lenker
* 
*
Rick Flens

**Rick Flens** (født 11. april 1983 i Zaandam, Noord-Holland) er en profesjonell nederlandsk landeveissyklist.

Flens' spesialitet er temporitt, og da spesielt de kortere. I 2006 slo han Sylvain Chavanel da han vant temporittet i Tour du Poitou-Charentes et de la Vienne.

## Viktigste seire
;2003
* OZ Wielerweekend, sammenlagtseier

;2005
* Ronde van Zuid-Holland, seier
* OZ Wielerweekend, 1. etappe, seier
* OZ Wielerweekend, sammenlagtseier

;2006
* Olympia's Tour, prolog
* Ronde van Vlaams-Brabant, 3. etappe, seier
* Tour du Poitou-Charentes et de la Vienne, 4. etappe, seier

## Lag

## Referanser


## Eksterne lenker
* 
*
Robert Gesink

**Robert Gesink** (født 31. mai 1986 i Varsseveld, Gelderland) er en tidligere profesjonell, nederlandsk landeveissyklist. Han syklet hele sin profesjonelle karriere for det nederlandske laget Rabobank og dets etterfølgere.

Gesink gikk i begynnelsen av 2006 over fra «Löwik Meubelen» til Rabobanks kontinentallag på grunn av sponsorproblemer.

I Volta ao Algarve i februar 2006 endte Gesink på 3.-plass sammenlagt etter å ha blitt nummer to på "kongeetappen" til Alto de Malhao. Under Settimana Ciclistica Lombarda i april vant han både 3. etappe av rittet og rittet sammenlagt. I juni vant han Circuito Montañés, etter at han tok en andreplass i den 4. etappen og to dager senere vant den 6. etappen. Gesink ble nummer to sammenlagt under Tour de l'Avenir i 2006. Takket være disse resultatene ble han mer og mer kjent som en talentfull landeveissyklist.

25. april 2007 ble han niende under den tunge klatreetappen Muur van Hoei i sin første ProTour-konkurranse, Flèche Wallonne. Han vant den fjerde etappen av Belgia rundt 2. juni, og deltok regelmessig i utbrudd og på La Redoute (kjent fra Liège-Bastogne-Liège) rykket han fra hovedfeltet.

I 2008 endte han på en 7.-plass sammenlagt i Vuelta a España.

Han la opp etter 2024-sesongen, etter 18 år som profesjonell.
## Meritter

;2004
:Nasjonal U19-mester Tempo
;2005
:Hel van Voerendaal
:Linz-Passau-Budweis
;2006
:Sammenlagt og etappeseier, Settimana Ciclistica Lombarda
:Sammenlagt og etappeseier, Circuito Montañés
:2.-plass sammenlagt, Tour de l'Avenir
:3.-plass sammenlagt, Volta ao Algarve
;2007
:Etappeseier, Belgia rundt
:Ungdomstrøya, Tyskland rundt
;2008
:Etappeseier, Tour of California
:Ungdomstrøya, Paris–Nice
;2009
:Giro dell'Emilia
:3.-plass, Amstel Gold Race
;2010
:Etappeseier, Sveits rundt
:Grand Prix Cycliste de Montréal
:Giro dell'Emilia
:Profronde van Oostvoorne
:Profronde van Stiphout
;2011
:Sammenlagt og to etappeseire, Tour of Oman
:2.-plass sammenlagt, Tirreno–Adriatico
:3.-plass sammenlagt, Baskerland rundt
;2012
:Sammenlagt og etappeseier, Tour of California
;2013
:Grand Prix Cycliste de Québec
;2016
:14. etappe, Vuelta a España

## Referanser


## Eksterne lenker
* 
*
Sebastian Langeveld

**Sebastian Langeveld** (født 17. januar 1985 i Lisse, Zuid-Holland) er en nederlandsk landeveissyklist. Han var profesjonell fra 2006 til 2022 og syklet mesteparten av sin karriere for det amerikanske laget Garmin-Sharp (senere bl.a EF Education-EasyPost).

Den andre konkurransen Langeveld deltok i som profesjonell syklist, GP Pino Cerami, vant han. Tidligere hadde han tatt en fjerdeplass i VM for juniorer i 2003, og i 2005 ble han nederlandsk mester i landeveissykling for lærlinger. Under det nederlandske mesterskapet i sykling i 2006 brøt han i finalen ut sammen med Michael Boogerd og tok annenplass. På slutten av 2006 ble han utropt til årets mest lovende sykkelrytter. I 2007 ble han kun slått av Koos Moerenhout under det nederlandske mesterskapet.

Han la opp etter 2022-sesongen.

## Meritter

;2004
:Paris-Roubaix U23
:2. etappe Flèche du Sud
:Ronde van Limburg
;2005
:7. etappe Olympia's Tour
:Nederlandsk førstegangs-mester landeveissykling 
;2006
:GP Pino Cerami
:2.-plass, Pays Bas sur Route
;2007
:Sammenlagt, Ster Elektrotoer
:2.-plass, Pays Bas sur Route
;2008
:2.-plass, Kuurne–Brussel–Kuurne
;2009
:2. og 4. etappe, Sachsen-Tour
:Grote Prijs Jef Scherens
:3.-plass sammenlagt, Eneco Tour
;2010
:2.-plass sammenlagt, Tour du Limousin
::Ungdomstrøya
;2011
:Omloop Het Nieuwsblad
:5.-plass, Flandern rundt
;2012
:9.-plass smamenlagt, Eneco Tour
::2. etappe (TTT)
;2014
:Nederlandsk mester – landevei

## Referanser


## Eksterne lenker
* 
*
Joost Posthuma

**Joost Hans Johannes Posthuma** (født 8. mars 1981 i Hengelo, Overijssel) er en tidligere profesjonell, nederlandsk landeveissyklist fra 2004.

Posthuma viste for første gang et bredt publikum hva han kan under Vuelta a España i 2004. På de individuelle tempoetappene tok han en 10. og en 11.-plass. Den første seieren som profesjonell syklist kom da han vant den 6. etappen i Paris-Nice 12. mars 2005. Samme år vant han også GP Jef Scherens i Leuven, Belgia.

## Viktigste seire

;2002
* Volta Ciclista Internacional a Lleida, 2. etappe

;2003
* Tour de Normandie, prolog
* Thüringen-Rundfahrt (U23), prolog, 5. etappe og sammenlagtseier
* Olympia's Tour, sammenlagtseier

;2004
* Circuit des Mines, 8. etappe og sammenlagtseier
* Tour de la Manche, 3. etappe

;2005
* Paris - Nice, 6. etappe 
* Hengelo, seier
* GP Jef Scherens, seier

;2006
* Profronde van Maastricht, seier
* Profronde van Almelo, seier

;2007 
* Andreplass sammenlagt Tredagers i De Panne
* Sachsen Tour, sammenlagt og 4. etappe (ITT)

;2008
* Tredagers i De Panne, sammenlagt og siste etappe (ITT)
* Luxembourg rundt, sammenlagt

;2009
* Vuelta a Andalucía, sammenlagtseier
;2010
* Østerrike rundt, 7. etappe (ITT)

## Tour de France
* 2005 – 83.-plass
* 2006 – 85.-plass

## Lag
* Rabobank (2004–2010)
* Team Leopard-Trek (2011–2012)

## Referanser


## Eksterne lenker
* 
*
Kai Reus

**Kai Reus** (født 11. mars 1985 i Winkel, Niedorp i Noord-Holland) er en profesjonell nederlandsk landeveissyklist.

Reus syklet for Rabobanks kontinentallag i 2004 og 2005. Fra 2006 var han en del av Rabobanks profflag.

12. juli 2007 ble han stygt skadet under et treningsritt i Frankrike. Han falt da han ville passere en bil underveis fra toppen av Col de l'Iseran. Kjedet på sykkelen løsnet slik at Reus fløy av sykkelen. Han ble snart funnet og brakt til sykehus i Grenoble der han ble holdt i et kunstig koma. Han ble operert for en blødning i hodet, og hadde dessuten brukket det venstre kragebenet og tre ribben. Noen dager senere vant lagkameraten Michael Rasmussen den gule trøyen, den ga han til Reus. Reus var tilbake i konkurransesammenheng i september 2008.

Etter 2010-sesongen bestemte han seg for å ta en pause på ubestemt tid fra syklingen og heller satse på langdistanse på skøyter. Han var tilbake på sykkelen allerede under det nederlandske mesterskapet i juni 2011.

## Viktigste seire
;2003
* Nederlandsk mester på tempo, juniorer
* Nederlandsk mester i landeveisritt, juniorer

;2004
* Triptyque des Barrages (U23), sammenlagtseier

;2005
* GP Pino Cerami
* Thüringen-Rundfahrt (U23), 2. etappe og sammenlagtseier
* Tour de Normandie, sammenlagtseier

;2006
* Nederlandsk mester i landeveisritt, lærlinger
* Nederlandsk mester på tempo, lærlinger
* Tour de Normandie, sammenlagtseier

## Lag

## Referanser


## Eksterne lenker
* 
*
Max van Heeswijk

**''Max'' Lambert Peter van Heeswijk** (født 2. mars 1973 i Hoensbroek, Limburg) er siden 1995 profesjonell, nederlandsk landeveissyklist. Han kalles også *Mad Max*.

Van Heeswijk begynte sin profesjonelle karriere for Motorola. Han er sprintspesialist som foretrekker å sprinte i motbakker. Under Vuelta a España i 2004 fikk han den gyldne trøyen på den 2. etappen, men han ble nødt til å bryte løpet på den 9. etappen, en tung fjelletappe. Han var også ofte hjelperytter, blant annet for Roberto Heras og Lance Armstrong. Den siste belønnet ham da han startet sprinten for van Heeswijk under Ruta del Sol i 2004. I det løpet vant van Heeswijk 2. og 4. etappe.

## Viktigste seire
;1996
* Ronde van Nederland, 2. etappe 
;1997
* Vuelta Ciclista a España, 22. etappe 
;1998
* Ruta del Sol, 4. etappe 
* Österreich-Rundfahrt, 3. etappe 
;1999
* Tour Méditerranéen, 5. etappe 
* GP de la ville de Rennes
;2000
* Paris-Bruxelles
* Ronde van Nederland, 5. etappe
;2001
* Volta Ciclista a Catalunya, 2. etappe
;2002
* Route du Sud, 2. etappe
;2004
* Vuelta Ciclista a Murcia, 1. og 3. etappe
* Ruta del Sol, 2. og 4. etappe
* Nokere Koerse
* Quatre jours de Dunkerque, 6. etappe
* Volta Ciclista a Catalunya, 6. etappe
* Ronde van Nederland, 1. og 2. etappe
;2005
* Vuelta a España, 7. etappe
* ENECO Tour of Benelux, 1. og 5. etappe
;2006
* Polen rundt, 1. etappe
;2007
* Ruta del Sol, 3. etappe

## Lag

## Referanser


## Eksterne lenker
*
Thorwald Veneberg

**Thorwald Veneberg** (født 16. oktober 1977 i Amsterdam, Noord-Holland) er en tidligere profesjonell nederlandsk landeveissyklist. Han syklet for det nederlandske laget Rabobank i perioden 2001-2007.

Etter at Veneberg hadde blitt nederlandsk mester for lærlinger i 2000 gikk han over til å sykle profesjonelt for Rabobank den følgende sesongen. I løpet av det første året som profesjonell landeveissyklist tok han en femtendeplass under Midi Libre og viste med det at han var et klatretalent. Etter dette hadde han en periode med mindre gode resultater, blant annet fordi han gjorde ferdig studiene med en oppgave over angst for å mislykkes. I 2005 slo han Tomas Vaitkus i en sprintduell under Scheldeprijs, og tok dermed sin første seier som profesjonell syklist. Veneberg hadde et stygt fall under Tirreno-Adriatico i 2006 og brakk da både krage- og skambenet.

## Lag

## Referanser


## Eksterne lenker
*
William Walker (syklist)

**William Walker** (født 31. oktober 1985 i Subiaco) er en tidligere profesjonell australsk landeveissyklist. Han syklet for Rabobank og Fuji-Servetto, men måtte legge opp 23 år gammel på grunn av hjerteproblemer.

## Lag
* Rabobank kontinentallag (2005–2006)
* Rabobank (2006–2008)
* Fuji-Servetto (2009)

## Referanser


## Eksterne lenker
*
Gerben Löwik

**Gerben Löwik** (født 29. juni 1977 i Vriezenveen, Overijssel) er siden 2000 en profesjonell nederlandsk landeveissyklist.

Löwik var en god amatør, og etter to anonyme år som profesjonell for Farm Frites og Rabobank gikk han til det lille laget Bankgiroloterij. Her utviklet han seg langsomt til spesialist i både (kortere) flerdagskonkurranser og, takket være en god sprint, endagskonkurranser. Slik vant han i 2003 Ster Elektrotoer og Circuit Franco-Belge (og dessuten en etappe i den konkurransen) og en etappe i Deutschland-Rundfahrt. Et år senere gikk han, og kjernen av laget, over til det belgiske laget Chocolade Jacques. Selv om han mistet klassikerne i forsesongen takket være et fall under Paris-Roubaix, fikk han flere gode plasseringer i endagskonkurranser. Blant disse var en tredjeplass i Kuurne-Brussel-Kuurne og en femteplass i HEW Cyclassics. Löwik vant dessuten Tour de la Région Wallonne.

Fra 2005 av vendte Löwik tilbake til Rabobanklaget. Også denne forsesongen gikk tapt på grunn av en skade, men han ble likevel satt opp for deltagelse i Tour de France for første gang. Etter to uker måtte han bryte konkurransen etter å ha fått den 'tredje ballen'.

I 2006 begynte også Löwiks sesong med uhell, takket være flere fall mistet han alle konkurransene den våren. På høsten kom han sterkt tilbake, han var nær på å vinne konkurranser og greide å hjelpe lagkameratene til seier et par ganger. Som lønn for strevet ble han satt opp for VM, der han var en av de tre beste nederlenderne sammen med Michael Boogerd og Karsten Kroon.

## Viktigste seire
;2003
* 2. etappe Deutschland-Rundfahrt
* Ster Elektrotoer, seier
* 1. etappe og seier Circuit Franco-Belge

;2004
* Seier Tour de la Région Wallonne

## Tour de France
* 2005 – ikke fullført

## Lag

## Referanser


## Eksterne lenker
* 
*
Koos Moerenhout

**Jacobus (Koos) Moerenhout** (født 5. november 1973 i Achthuizen, Zuid-Holland) er en tidligere profesjonell nederlandsk landeveissyklist. Han ble profesjonell i 1996 for Rabobank, og syklet for laget i fire år. Etter syv år for andre lag var han tilbake og syklet fire nye år i Rabobank.

Han avsluttet sin karriere med en sjetteplass i temporittet og en 13.-plass i landeveisrittet under VM i landeveissykling 2010.

## Viktigste seire
;1996
* Circuit Franco-Belge, etappe- og sluttseier
* Dokkum Woudenomloop
;1997
* Rheinland-Pfalz-Rundfahrt, etappeseier
;1999
* Vuelta Ciclista al Pais Vasco, etappeseier
;2000
* Tour Down Under, etappeseier
;2003
* Rheinland-Pfalz-Rundfahr, etappeseier
;2004
* Izegem, Grote prijs
;2006
* Dernycriterium Geleen
;2007
* Nederlandsk mester i landeveissykling
;2009
* Nederlandsk mester i landeveissykling
* Etappeseier Østerrike rundt
;2010
* Etappeseier Eneco Tour

## Tour de France
* 1998 – 44.-plass
* 2000 – 77.-plass
* 2003 – 128.-plass
* 2006 – 62.-plass
* 2008 – 34.-plass
* 2010 – 52.-plass

## Referanser


## Eksterne lenker
* 
*
Ubuntu-Server

**Ubuntu-Server** er en offisiell versjon av Ubuntu fra Canonical Ltd som er beregnet på tjenere uten behov for et skrivebordsmiljø.

Ubuntu-Server er den ordinære Ubuntu, men uten pakkene som inngår i skrivebordsmiljøet.

Dersom man vil bruke Ubuntu-Server, må man kunne bruke et Unix kommanodlinjegrensesnitt.

## Støttede arkitekturer
Ubuntu-Server støtter i tillegg til x86, offisielt x86-64 og SPARC, men det finnes også uoffisielle versjoner for PowerPC.

## Se også
*Ubuntu
*Linux
*Canonical Ltd
*Mark Shuttleworth

## Referanser
Jarle Simensen

**Jarle Simensen** (født 23. mars 1937 i Os i Østerdalen) er en norsk historiker og professor emeritus i historie ved Universitetet i Oslo (UiO). Simensen har fremfor alt arbeidet med afrikansk og internasjonal historie, og med historisk teori og metode. Ved sidene av bøker har han skrevet et stort antall vitenskapelige artikler og vært aktiv som formidler.

Simensen har Forsvarets russiskkurs 1956–58, og var deretter ved Balliol College i Oxford 1956–58. I 1966 tok han Cand. philol.-graden ved UiO med fagene historie, engelsk og russisk. I 1973 ble Simensen ansatt som førsteamanuensis ved Historisk institutt ved Universitetet i Trondheim (UNIT). I 1976 tok han doktorgraden med avhandlingen *Commoners, chiefs and colonial government : British policy and local politics in Akim Abuakwa, Ghana, under colonial rule*. Fra 1980 var han professor samme sted, og fra 1996 til 2007 samtidig professor II ved UiO. I 1989–90 var han prorektor ved Universitetet i Trondheim, og arbeidet da blant annet for å opprette tverrfaglige sentra for miljø- og utviklingsstudier og for teknologi og samfunn.

Simensen har vært gjesteforsker ved University of Wisconsin, Madison 1981–82, 1988–89 og 1995–96, medlem i Norges Allmennvitenskapelige Forskningsråd NAVF 1981–1992, norsk redaktør for  *[[Scandinavian Journal of History]]* 1980–84, og har hatt en rekke andre verv og posisjoner. Han har særlig arbeidet for internasjonalisering gjennom å opprette utvekslingsavtaler med Frankrike (Maison des Sciences de l'homme), Tyskland (Ruhrgasprogrammet), Sør-Afrika (University of Durban/Westville) og Ghana.

## Bibliografi
* *Commoners, Chiefs and Colonial Government. Akim Abuakwa, Ghana, under British Rule*, Historisk institutt, Universitetet i Trondheim, 1975
* *Afrikas historie. Nye perspektiver*, Oslo 1983. Ny og utvidet norsk utgave 1996, 2003, 2009]
* *Norsk misjon i afrikansk historie. Sør-Afrika, Trondheim, TAPIR,1984*
* *Norwegian Missions in African History. Vol. 1: South Africa 1845-1906*, Oslo og Oxford 1986 
* *Norwegian Missions in African History. Vol. 2: Madagascar * (sammen Finn Fuglestad), Oslo og Oxford 1986 
* *Utdanning som u-hjelp. NORAD og fiskeriopplæringen ved Ghana Nautical College 1964-1980*, Oslo 1990
**Vesten erobrer verden, 1870-1914*, bind 12 av Aschehougs Verdenshistorie, Oslo 1986. Fransk utgave: *L'Occident conquiert le monde, 1870-1914*, Paris 1996
* *Verden forandres: 1985-1993* (sammen med Sven Tägil),  Aschehougs Verdenshistorie bd 16 1993, ISBN 82-03-16603-2. Fransk utgave: *Une planète bouleverse*, 1985-1996, Paris 1996
**Verden i oppbrudd. Verdenshistorien etter den kalde krigen* (sammen med Sven Tägil), Oslo 2005.
**Tyskland-Norge. Den lange historien* (red.), Oslo, 2000 [Tysk utgave: *Deutschland-Norwegen. Die Lange Geschichte*, Oslo 2000.
**Norge møter den tredje verden*, bind 1 av Norsk utviklingshjelps historie,  Bergen 2003.
**Internasjonalisering i historiefaget. Global historie og norsk historie i transnasjonalt perspektiv,* i *Tid og Tanke,* nr.13, Unipub, Oslo 2008. 

## Referanser


## Eksterne lenker

* Jarle Simensens hjemmeside
* Jarle Simensens private arkiv finnes ved NTNU Universitetsbibllioteket
Ubuntu Christian Edition

**Ubuntu Christian Edition** (også omtalt som Ubuntu CE) er en Linux-distribusjon for kristne brukere, og basert på Ubuntu. I likhet med Ubuntu er Ubuntu Christian Edition stort sett fri programvare og gratis å laste ned.

## Funksjoner
Distribusjonen kommer med flere ulike Bibel-studieprogram, Host Minder vevinnholdsfiltrering, DNS Minder dns-filtrering, GnuCash finansadministrasjon og et tilpasset USplash-tema.

## Se også
* Ichthux – en annen kristen Linux-distribusjon, basert på Kubuntu

## Referanser


## Eksterne lenker
* Offisiell side for Ubuntu Christian Edition Besøkt 15. mai 2014
* Diskusjon og annonseringsforum
* Utviklingsforum
* Blog om kristne Linux-distribusjoner.
Gobuntu

**Gobuntu** er et tidligere operativsystem og en Linuxdistribusjon som var basert på Ubuntu. Distribusjonen hadde som mål å tilby en distribusjon som består helt og holdent av fri programvare.

## Historie og utviklingsprosess
Mark Shuttleworth nevnte først idéen om å lage et Ubuntu-derivat, kalt *Gnubuntu*, bestående helt og holdent av fri programvare, 24. november 2005. Fordi Richard Stallman ikke godkjente navnet, ble prosjektet senere omdøpt til Ubuntu-libre.  Stallman har tidligere stått for en distribusjon basert på Ubuntu, kalt gNewSense, og har kritisert Ubuntu for å bruke proprietær og ufri programvare i påfølgende distribusjoner, spesielt i Ubuntu 7.04.

Mens han introduserte Ubuntu 7.10, sa Mark Shuttleworth at

Gobuntu ble offisielt kunngjort av Mark Shuttleworth 10. juli 2007. 

Siden 10. juli 2007 har daily builds av Gobuntu 7.10 vært tilgjengelig for offentligheten, men prosjektet ble avsluttet med utgave 8.04.1, siden gNewSense nå gjør mye av oppgaven med å finne ut hvilke pakker som har lisensproblemer, og standardutgaven av Ubuntu har fått et nytt installasjonsvalg «Bare fri programvare» som sørger for at ingen proprietær kode blir installert.

## Se også

*Ubuntu
*gNewSense

## Referanser


## Eksterne lenker
* 
* Daglige kompilasjoner
BloodRayne

***BloodRayne*** er en skrekkfilm fra 2006, basert på videospillet *[[Bloodrayne (videospill)|Bloodrayne]]* fra Majesco og Terminal Reality, regissert av Uwe Boll. Kristanna Loken, Ben Kingsley og Matthew Davis spiller hovedrollen.

Filmen var den tredje filmen basert på et videospill av Uwe Boll som tidligere lagde filmene *House of the Dead* og *Alone in the Dark*.

## Handling
Filmen er basert på videospillet ved samme navn, og filmen handler om figuren Rayne (Kristanna Loken), en uhellig art av menneske og vampyr kalt Dhampir. Dhampirer blir ikke påvirket av krusifikser og tørster ikke etter menneskeblod. Hun er datteren av vampyrkongen Kagan (Ben Kingsley), som har samlet en hær av slaver, både vampyrer og mennesker, slik at han skal kunne utslette menneskerasen. Rayne ble unnfanget da Kagan voldtok moren hennes, og hun var senere vitne til at han tok livet av henne.

Sebastian, Vladimir og Katarin er tre medlemmer av Brimstone Society, en gruppe som har som mål å bekjempe vampyrene. Når de hører om Dhampiren, planlegger Vladimir å rekruttere henne.

## Mottakelse
Filmen hadde premiere den 6. januar på nesten 1000 kinoer i USA. Opprinnelig skulle filmen lanseres på mange flere kinoer, men antallet sank da det viste seg at en rekke kinoer ikke hadde lisensiert filmen. I åpningshelgen spilte filmen inn kun 1,5 millioner dollar. Filmen ble kritisert for ikke å inneholde noen historie, og for at den leide inn prostituerte som statister og stand-ins slik at produksjonskostnadene skulle holde seg nede. Filmen ble også kritisert av fans for å ha lite til felles med videospillet.

*BloodRayne* ble nominert til seks Golden Raspberry Awards under den 27. Razzie-utdelingen, inkludert prisene for verste film, verste skuespillerinne og verste regissør.

## Rolleliste
* Kristanna Loken som Rayne, en dhampir
* Michael Madsen som Vladimir
* Ben Kingsley som Kagan, kongen av vampyrene og Raynes far.
* Michelle Rodriguez som Katarin.
* Matthew Davis som vampyren Sebastian.
* Will Sanderson som Domastir
* Billy Zane som Elrich, far til Katarin, og en mektig adelsmann.

## Referanser

## Eksterne lenker
* 
* 
* Video fra innspillingen av filmen
Shortland-øyene

**Shortland-øyene** er ei øygruppe i Vestprovinsen i Salomonøyene i Stillehavet. Dette er de vestligste øyene i staten. De ligger bare ni kilometer fra Bougainville i Papua Ny-Guinea. Øyene har et flateinnhold på om lag 340 kvadratkilometer. Folketallet er rundt 3500.

De viktigste øyene er **Shortland** (Alu) og **Fauro**.

## Historie
Nærheten til Papua Ny-Guinea gjør det sannsynlig at det har vært tidlig bosetting her. Arkeologisk er øyene imidlertid mest kjent for tallrike funn av keramikk fra perioden 800-1000 e.Kr. På dette grunnlaget har en har kartlagt et førtitall tidligere landsbyer. 

De første europeerne kom med skipet *Alexander* i 1788, under kommando av John Shortland. Kontakten de neste 50 åra var bare sporadisk.

Som på Salomonøyene generelt var det hyppige stammekriger. I 1878 inngikk høvding Gorai en avtale om å levere arbeidskraft til plantasjer i Australia (*blackbirding*). Til gjengjeld fikk han moderne våpen, noe som gjorde det mulig for ham å få herredømme over heile øygruppa.

Shortland-øyene var de første av Salomonøyene som blei tatt av Japan under andre verdenskrig. De allierte klarte i løpet av 1943 å erobre det meste av de japansk-okkuperte territoriene, men ikke Shortland-øyene. Disse forblei under japansk herredømme til 1945, men i lang tid uten mulighet til å få forsyninger eller forsterkninger.

## Øya Shortland
Øya, med det lokale navnet *Alu*, er nokså rektangulær av form, ca. 22 x 16 km. Høyeste punkt er Balo Hill på 185 meter.

Den største byen er **Korovou** på østsida. Området her og nærliggende øyer var det sentrale området for de japanske troppene, og det er tallrike spor etter krigen, både til lands og til vanns.

Vestkysten er prega av små øyer og rev. Det er gode fiskemuligheter og et rikt fugleliv. Den viktigste byen er **Harapa**.

## Mangusaiai
Ei mindre øy ved sørøstkysten av Shortland. Området rundt landsbyen Maleai var kjerneområdet for keramikkproduksjonen på øyene.
Kongsberg-Bamblefeltet

**Kongsberg-Bamblefeltet** er et geologisk område som grenser mot Telemarksfeltet i nord og vest, Oslofeltet i øst og kysten i sør. Området langs kysten kalles Bamblefeltet, mens Kongsberg-området kalles Kongsbergfeltet.

Berggrunnen i *Kongsberg-Bamblefeltet* består av gneiser, skifre, granitter, dioritter og amfibolitter. Sølvverket på Kongsberg finnes i dette området. Ved Modum i nordøst er det forekomster av kobolt som lå til grunn for *[[Blaafarveværket]]*. I Bamblefeltet i sørvest er det forekomster av jernmalm og forbindelser med utvinnbart nikkel, foruten apatitt.
Simo

:*For den finske byen med samme navn, se [[Simo (Finland)]], og for mannsnavnet, se [[Simo (navn)]]*
**Simo** var på 90-tallet Norges eneste barnevognprodusent, dette etter at Maskinhuset (1920-1990) i Stavanger midt på 80 tallet sluttet å produsere sine Svithun barnevogner. Simo ble etablert i 1946 og ble lagt ned i 2014.
Firmaet ble etablert av  Erik Simensen og Holger Mohn, derav navnet Simo.

I 2004 ble Simo-vognene produsert av Eng Norway AS. Barnevognproduksjonen ble flyttet ut av landet før 2005.

Firmaet var i 2007 eid av Harald Perskaas og Per Karlsrud.

I 2005 brant det i det tidligere Simo-bygget på Seut i Fredrikstad.

## Salgsforbudet
I 2004 bestemte Direktoratet for samfunnssikkerhet og beredskap at barnevognen Simo Kombi Supreme ikke lenger kunne selges i Norge, etter at en dansk forbrukertest avdekket flere sikkerhetsfeil på vogner av denne typen. Danske myndigheter innførte også salgsforbud.

## Referanser


## Eksterne lenker
* Simo – historikk
Gothic II

***Gothic II*** er et rollespill og fortsettelsen til Gothic, utviklet av Piranha Bytes. Det ble først sluppet ut den 29. november 2002 i Tyskland, med Nord-Amerika følge nesten et år senere på 28. oktober 2003. Spillet ble publisert av Jowood og Atari.

## Handling
I likhet med det forrige spillet, Gothic, foregår handlingen hovedsakelig i byen Khorinis. Byen inneholder blant annet et kloster, gårder og en stor skog. Det siste stedet besøkt i spillet er Irdorath, et fangehull som ligner på et tempel i gotisk stil. Khorinis er et rikt område med vakre gårder og tette skoger. Den viktigste handelsressursen er magisk malm som leveres fra en fengselskoloni.

De fleste gårdene i Khorinis, blir eid av en grunneier som har ansatt leiesoldater for å beskytte ham og hans områder mot en milits som forsøker å kreve inn skatt fra alle gårdene. Dette har fått Khorinis til å stå på randen av borgerkrig. Byen har lite mat og behøver omreisende kjøpmenn ettersom skipene fra fastlandet har sluttet å komme på grunn av konflikten.

Folk i Khorinis tror på tre guder: Adanos, guden for vann og balanse. Innos, gud for ild og god. Beliar, ondskapens og mørkets Gud. Etter at en barriere rundt fengselkolonien blir ødelagt, har malm-forsyning til kongeriket stoppet. Kongen bestemmer seg for å sende et sendebud, Lord Hagen, med 100 paladiner til øya i forsøk på å sikre malm. På Khorinis raider fanger som unnslapp leiren området, og militsen kan ikke lenger beskytte dem. Enkelte bønder grunnlegger derfor sin egen allianse.

## Referanser


## Eksterne lenker
*
De Tomaso Mangusta

**De Tomaso Mangusta** er en sportsbil fra den italienske bilprodusenten De Tomaso. Modellen ble lansert i 1967 som erstatter av Vallelunga, og var i produksjon frem til 1970. Ordet «Mangusta» er latin for Mungo. Meningen var at Mangusta skulle være et alternativ til AC Cobra og andre italienske superbiler. Mangusta ble erstattet av De Tomaso Pantera, som var adskillig billigere å produsere, i 1971.

Mangusta er utstyrt med en midtmontert V8-motor. Bilen ble designet av Giorgetto Giugiaro, men var svært dyr, og led av stabilitetsproblemer i høye hastigheter, noe som gjorde at den ikke ble noen særlig suksess.

Mangusta-navnet ble gjenopptatt sent på 1990-tallet, da konseptbilen De Tomaso Biguà ble til Qvale Mangusta etter en krangel mellom De Tomaso og forretningspartneren Qvale.
Qvale Mangusta

**Qvale Mangusta** er en sportsbil produsert av den italienske bilprodusenten Qvale. Den ble produsert mellom 2000 og 2002, og var utstyrt med en 4.6-liters Ford-motor med 320 hestekrefter. Modellen er designet av Marcello Gandini, og navnet «Mangusta» er hentet fra sportsbilen De Tomaso Mangusta.

## Historie
Mangusta ble opprinnelig utviklet som en ny modell for De Tomaso, i et samarbeid mellom De Tomaso og Qvale. Modellen hadde opprinnelig navnet *Biguá*, men ble omdøpt til Mangusta før produksjonen startet. Så snart de første eksemplarene var bygget tok samarbeidet mellom De Tomaso og Qvale slutt, Qvale tok over produksjonen og gav bilen navnet Qvale Mangusta.
Paleogeografi

**Paleogeografi** er læren om geografiske forhold i tidligere geologiske perioder.  Ordet er laget fra geografi ved å sette til forstavelsen *paleo*, fra gresk *palaios* = *gammel*.

Begrepet brukes i hovedsak om studiet av forhenværende landformer, selv om det også kan omfatte andre geografiske aspekt.  Avgrenset til studiet av landformer er begrepet ekvivalent med *paleogeomorfologi*, fra geomorfologi.

Kontinentaldrift forårsaker kontinuerlige endringer i form og utstrekning på hav og kontinenter, studert i fagfeltet platetektonikk.  Endringer i klimaforhold    
vil kunne føre med seg forandringer i det globale havnivået og også påvirke landskapsformene på mange andre måter.   Vulkanisme kan føre til voldsomme og plutselige endringer i landskapet.  Geologiske prosesser som landheving og sedimentasjon kan bygge nye landskapsformer, mens erosjon vil virke nedbrytende.  

Studiet av paleogeografi spiller en viktig rolle både i geologi og i geofysikk.  I oljeleting er paleogeografi viktig både for å lokalisere potensielle kildebergarter og potensielle oljereservoar.  I oljeutvinning brukes paleogeografi for å kartlegge strømningsegenskaper til bergartene i reservoaret.

Forstavelsen *paleo* brukes ofte i ulike sammensetninger for å omtale forhenværende landskapsformer.  Eksempel på dette er  *paleo-elveterrasser*, *paleo-strandlinje* og *paleo-landskap*.

## Se også

*Paleoklima
*Paleomagnetisme
*Paleontologi
De Tomaso Vallelunga

**De Tomaso Vallelunga** er en midtmotorisert sportsbil fra den italienske bilprodusenten De Tomaso, som ble produsert fra 1965 til 1967. Vallelunga var basert på De Tomasos Formel 1-teknologi, og cabriolet-utgaven ble første gang vist på bilutstillingen i Torino i 1963. Bilen ble satt i produksjon (hos Ghia) to år senere, og 53 coupé-utgaver ble bygget.

Vallelunga var en av de første midtmotoriserte bilene i serieproduksjon. Bilen fungerte som inspirasjon for Lamborghini, Ferrari og Lotus, som alle satte midtmotoriserte biler i produksjon kun få år senere.

Motoren var en 1.6-liters (1&nbsp;592 ccm) rekkemotor med fire sylindre fra Ford, som leverte en effekt på 104 hk. Den lille bilen veide kun 585 kilo, og hadde uavhengig hjuloppheng på alle hjul.
St Peter ad Vincula (London)

**Det kongelige kapell St. Peter ad Vincula** («St. Peter i lenker») er sognekirken for Tower of London, datert fra 1520 og er et såkalt *[[Royal Peculiar]]*, det vil si at det er en kirke som faller direkte inn under domsmyndigheten av monarken heller enn bispedømmet. Navnet på kapellet viser til Apostelen Peters fengsling under Herodes i Jerusalem. Kapellet er gravstedet for noen av de mest kjente fangene som ble henrettet i eller ved Tower of London.

Den eksisterende bygning ble reist for kong Henrik VIII av England i årene 1519&ndash;1520. Den erstattet en eldre, muligens før-normannisk, kirke som var sognekirke for området utenfor det opprinnelige Tower of London, og som ble innlemmet i slottet da det ble utvidet under Henrik III. På vestsiden er det et lite tårn, omgitt av lanterne *bell-cote*, og på innsiden av kirken er et kirkeskip og en kortere nordlig midtgang, opplyst av vinduer med spisse lys, men ikke flettverk, et typisk tudordesign.

Kapellet har flere monumenter. I det nordvestlige hjørnet er det et minnesmerke for John Holland, 2. hertug av Exeter, som døde i 1447 og som var konstabel av Tower of London. Under den sentrale buegangen er bildet av Richard Cholmondeley, som døde i 1521 og hadde tjenestegjort som løytnant ved Tower of London. I helligdommen er det et monument for Richard Blount, som døde 1564, og hans sønn Michael, som døde i 1610, begge tjenestegjorde som løytnant ved Tower of London og som var vitne til mange henrettelser.

Det er orgel fra 1600-tallet, dekorert av utskjæringer av mestergraveren Grinling Gibbons.

Kapellet er begravelsesstedet for noen av de mest berømte fangene i Tower of London, blant annet tre dronninger, Anne Boleyn og Katarina Howard, den andre og den femte hustruene til Henrik VIII, og Lady Jane Grey, som regjerte i ni dager i 1553. Thomas More og John Fisher, som fikk Henrik VIIIs vrede og senere ble kanonisert av Den katolske kirke, er også gravlagt her.

En liste over de som ble henrettet kan ses på vestveggen.

Kapellet kan besøkes som en del av spesiell tur innenfor Tower of London; et besøk der er ikke med i den vanlige omvisningen. Den fungerer ellers som sognekirke for de som bor eller har sitt virke i Tower, og kan også brukes av dem til anledninger som bryllup og dåp.

## Referanser


## Eksterne lenker
* St. Peter ad Vincula at the Tower of London official website
Djangofestivalen

**Djangofestivalen** (etablert 23. januar 1980 i Oslo) er en årlig musikkfestival for musikk i Django Reinhardts ånd, startet av Jon Larsen for å markere dennes syttiende fødselsdag.  Festivalen avholdes  i dag på Cosmopolite i Oslo.  

En rekke likelydende festivaler fins, de to største  avholdes i Samois sur Seine ved Paris og Birdland i New York.
I tillegg finner man Djangofestival 
på Mosebacke i Stockholm, 
i Akureyri på Island,  
ved Altdorf i Tyskland,
i Chicago,
Arizona,
Mill Valley i California,
og Seattle.
## Referanser
Kambrosilur

**Kambrosilur** er en norsk betegnelse for de geologiske periodene kambrium, ordovicium og silur for 545-417 millioner år siden, og brukes i dag generelt om avleiringer dannet i denne tiden.

I kambrosilurtiden var det oppblomstring av dyr med harde deler som kunne bevares som fossiler, særlig trilobitter, graptolitter, koraller, blekkspruter og armfotinger. Det er betydelig lagdelt dannelse av skiftevis skifer og kalkstein i perioden, mot slutten også en del sandstein.

## Kambrosilurske avsetninger i Norge
I Norge finnes kambrosilurske avsetninger i Oslofeltet, på Vestlandet og i Trondheimsfeltet, Nordland, Troms og Finnmark.

I Oslofeltet er den kambrosilurske lagrekken særlig komplett på Ringsaker hvor den er 125 meter tykk. Lengre sør i Oslofeltet mangler avleiringene fra tidligkambrium og lagene er tynnere. Kambrosilurlagene er foruten Hedmark, Toten, Hadeland og Ringerike og videre sør i Oslofeltet, synlige oppe i dagen i hovedstadsområdet og nedover langs den kystnære, østre halvdelen av Bærum og Asker, inklusive de vestre øyene i Indre Oslofjord. De ligger nær den østlige, ytre forkastningssonen mot Nesodden, og er sterkt foldet i retningen sørvest-nordøst. Mange steder er lagene vendt 90° med tydelige striper langs overflaten av mørt skifer og lys kalkstein.  

## Kilder
*
Graptolitter

**Graptolitter** er utdødde, små kolonidannende dyr som levde fra kambrium- til devontiden.

Fossilene ser ut som enkle eller doble, rette eller sammenrullede løvsagblad; i hver tagg satt det ett dyr. De er gode ledefossiler; blant annet i skifre fra ordovicium- og silurtiden i Oslofeltet.

## Kilder
*Bulman, 1970. *In* Teichert, C. (ed.). *Treatise on Invertebrate Paleontology. Part V. Graptolithina, with sections on Enteropneusta and Pterobranchia.* (2nd Edition). Geological Society of America and University of Kansas Press, Boulder, Colorado and Lawrence, Kansas, xxxii + 163 pp.

## Eksterne lenker
* Graptolite Net – Graptolite.net
* Klassifikasjon av Cephalodiscoidea (Graptolithoidea) – Graptolite.net – ''Cephalodiscus''
* BIG G – The British & Irish Graptolite Group – British and Irish Graptolite Group (BIG-G)
* Graptolittforekomster – The palaeoecology and palaeoenvironment of graptolitic mudrocks
* Written by Josh Caplan for Professor Bill Chaisson's Invertebrate Paleontology course in December 2000.
Norsk Folkeblad

***Norsk Folkeblad***, også omtalt som ***Folkebladet***, var et illustrert, norsk ukeblad som ble utgitt i perioden 1866 til 1873.

Bladet ble grunnlagt av telegrafrevisor O. Hansen og sekretær P. Olsen. Bjørnstjerne Bjørnson var allerede fra før det ble lansert, påtenkt som bladets redaktør, men ventet til han fikk initiativtakerne til å godta alle hans krav før han mottok stillingen. De første syv numrene ble derfor redigert av kunsthistorikeren Lorentz Dietrichson. Bjørnson overtok fra nummer 8 i 1866 og fortsatte til forfatteren Oluf Vilhelm Falck-Ytter overtok redaktøransvaret i 1871.

I hard konkurranse med Paul Botten-Hansen og *[[Illustreret Nyhedsblad]]* gikk Bjørnson til det uvanlige skritt å importere xylografer fra Tyskland, og lovte leserne tresnitt av en kvalitet som de norske xylografene ikke ville være i stand til å konkurrere med.

Bjørnson lovet også at overskuddet av bladforetaket skulle gå til opprettelse av et pensjonsfond for lærere. Det ble derfor appellert til landets lærerstand om å anbefale foreldre til å tegne abonnement på bladet med den begrunnelse at bladet var lærerikt og ville øke kunnskapsforrådet hos elevene. Illustrasjonene ville stimulere leselysten.

## Kilder
*Erik Henning Edvardsen: *Gammelt nytt i våre tidligste ukeblader. Aktstykker om folketro og sagn i [[Illustreret Nyhedsblad]] og Norsk Folkeblad*. Norsk Folkeminnelags skrifter nr. 143 / Aschehoug & Co. (W. Nygaard), Oslo 1997. .
*Olav Myre: *Svunne Tiders sensasjoner. Streiftog gjennem norsk pressehistorie*. Jacob Dybwads Forlag. Oslo 1944.

## Eksterne lenker
* ''Illustreret norsk literaturhistorie'' fra 1896 om Bjørnsons gjerning i Folkebladet
Nils Spjeldnæs

**Nils Spjeldnæs** (født 3. januar 1926 i Oslo, død 29. mars 2006) var en norsk geolog og paleontolog, forsker og universitetslærer.

Nils Spjeldnæs studerte geologi blant annet i Uppsala i Sverige. Han tok doktorgraden i 1957 og var konservator ved Paleontologisk museum på Tøyen i Oslo fra 1960 til 1961, siden førsteamanuensis ved Institutt for Geologi ved Universitetet i Oslo fram til 1964. I 1965 ble Spjeldnæs professor i historisk geologi ved Universitetet i Århus i Danmark og fra 1973 fikk han et professorat i paleoøkologi ved Institutt for Genetikk og Økologi samme sted. Han kom tilbake til Universitetet i Oslo i 1984 og var professor i historisk geologi og stratigrafi til 1996 da han gikk av med alderspensjon. Han fortsatte imidlertid sitt arbeid på Institutt for Geologi som professor emeritus.

Spjeldnæs mottok Kongens gullmedalje for Universitetets prisoppgave i 1955, ble ridder av Dannebrogordenen og æresdoktor ved Universitetet i Athen i 1995.

Han var sønn av Sverre Spjeldnæs og bror av Trygve Spjeldnæs og Johanne Huitfeldt.

## Referanser


## Eksterne lenker
* Minneord over Nils Spjeldnæs 2006
De Tomaso Pantera

**De Tomaso Pantera** er en sportsbil fra den italienske bilprodusenten De Tomaso. Modellen ble produsert fra 1971 til 1996, og navnet «Pantera» er italiensk for panter. Bilen var designet av Tom Tjaarda, og erstattet den tidligere De Tomaso Mangusta.
 
## Historie
De første eksemplarene var utstyrt med en 5.8-liters Ford Cleveland V8-motor, som hadde en effekt på 330 hk. Denne var koblet til en femtrinns manuell girkasse fra ZF. Skivebremser på alle fire hjul var standard, og en 1971 Pantera kunne akselerere fra 0-100 km/t på 5.5 sekunder.

Sent i 1971 begynte Ford å importere Pantera for salg på det amerikanske markedet gjennom sine Lincoln-forhandlere. De første 75 bilene var europeiske utgaver, og kjennetegnes med sine trykknapp-dørhåndtak og håndbygde Carrozzeria Vignale-karosserier. Totalt 1&nbsp;007 eksemplarer kom til USA det første året. Dessverre var disse bilene dårlig bygget, og flere modeller brøt sammen under testing på Fords egen testbane. Rustbeskyttelsen var ikke-eksisterende tidlig på 1970-tallet, og passformen var svært dårlig.

I 1972 ble flere endringer gjennomført, og en ny Cleveland-motor med lavere kompresjon ble brukt for å oppfylle amerikanske utslippskrav. Luksusmodellen «Lusso» (**Pantera L**) ble også introdusert dette året, med store, svarte støtfangere og en 248 hestekrefters Cleveland-motor.

I 1975 avsluttet Ford importen av Pantera, etter å ha solgt omkring 5&nbsp;500 eksemplarer. De Tomaso fortsatte å bygge modellen, og et lite antall eksemplarer ble parallellimportert til USA på 1980-tallet. Totalt ble 7&nbsp;135 Pantera bygget.
Lilian Jégou

**Lilian Jégou** (født 20. januar 1976 i Nantes) er en fransk tidligere profesjonell syklist som avsluttet karrieren i det franske laget Bretagne-Schuller.

## Referanser


## Eksterne lenker
*  
*
De Tomaso Longchamp

**De Tomaso Longchamp** er en todørs coupé produsert av den italienske bilprodusenten De Tomaso. Longchamp er en coupéutgave av De Tomaso Deauville, bygget på en forkortet Deauville-plattform. Disse to modellene er de eneste frontmotoriserte bilene De Tomaso har bygget. Longchamp ble først presentert på bilutstillingen i Torino i 1972, ett år senere ble varianten GTS lansert, mens en cabrioletutgave ble presentert på bilutstillingen i Torino i 1980. Cabrioletutgaven ble bygget av Carrozzeria Pavesi.

Bilen var designet av Tom Tjaarda hos Ghia. Longchamp ble designet med et svært langt panser for å få plass til den 5.8 liter (5766 ccm) store Ford Cleveland V8-motoren, som leverte en effekt på 330 hk og sørget for at bilen fikk en toppfart på 240 kilometer i timen. Motoren var den samme som ble brukt i De Tomaso Pantera. De fleste bilene ble levert med en tretrinns automatisk girkasse fra Ford (C6), men det var mulig å velge en femtrinns manuell girkasse fra ZF uten merkostnader. 17 biler ble utstyrt med manuell girkasse. Longchamp ble levert med ventilerte bremseskiver både foran og bak. Bremsene var de samme som for GT4-versjonen av Pantera.  

Totalt 409 Longchamp ble bygget (395 coupéutgaver, 14 cabriolet) frem til 1989.

Prototypen til Longchamp var den eneste serie 1000 modellen som ble produsert. 2000-serien ble levert fra 1973 til 1978 og 3000-serien fra slutten av 1978. For 3000-serien ble motor og girkasse flyttet ca 10 cm bakover for bedre vektfordeling. Frontdempere ble også endret. Det samme gjelder styringen som ble erstattet med en ZF-enhet. Alle endringer for å forbedre vei- og kjøreegenskaper. 

I begynnelsen av 1980 fikk Longchamp større støtfangere montert foran og bak.

Fra rundt 1984 ble enkelte biler levert med interiørdetaljer fra Maserati og Lancia.
Stéphane Goubert

**Stéphane Goubert** (født 13. mars 1970 i Montpellier) er en fransk tidligere profesjonell syklist som syklet de siste seks sesongene av sin karriere for det franske laget AG2R - La Mondiale.

## Tour de France
Sammenlagtplasseringer:
* 2009 – 16. (Beste plassering)
* 2008 – 21.
* 2007 – 27.
* 2006 – 37.
* 2005 – 34.
* 2004 – 20.
* 2003 – 31.
* 2002 – 17.
* 2001 – 31.
* 1999 – 74.

## Referanser


## Eksterne lenker
*